CELEX: 52008PC0341
Language: fi
Date: 2008-06-06
Title: Ehdotus: neuvoston asetus lopullisen polkumyyntitullin käyttöön ottamisesta Kiinan kansantasavallasta peräisin olevan jauhetun aktiivihiilen tuonnissa

Tärkeä oikeudellinen huomautus

|

52008PC0341

Ehdotus: neuvoston asetus lopullisen polkumyyntitullin käyttöön ottamisesta Kiinan kansantasavallasta peräisin olevan jauhetun aktiivihiilen tuonnissa  /* KOM/2008/0341 lopull. */  

	[pic] | EUROOPAN YHTEISÖJEN KOMISSIO |Bryssel 6.6.2008KOM(2008) 341 lopullinenEhdotus:NEUVOSTON ASETUSlopullisen polkumyyntitullin käyttöön ottamisesta Kiinan kansantasavallasta peräisin olevan jauhetun aktiivihiilen tuonnissa(komission esittämä)PERUSTELUT1.  EHDOTUKSEN TAUSTA2.  Ehdotuksen perustelut ja tavoitteetEhdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annetun neuvoston asetuksen (EY) N:o 384/96, sellaisena kuin se on viimeksi muutettuna 21. joulukuuta 2005 annetulla neuvoston asetuksella (EY) N:o 2117/2005, jäljempänä ’perusasetus’, soveltamista.-  YleistäEhdotus perustuu perusasetuksen täytäntöönpanoon ja tutkimukseen, joka tehtiin perusasetuksessa säädettyjen sisältöä ja menettelyä koskevien vaatimusten mukaisesti.-  Nykyiset säännökset ehdotuksen alallaNeuvoston asetus (EY) N:o 1011/2002, annettu 10. kesäkuuta 2002, lopullisen polkumyyntitullin käyttöönotosta Kiinan kansantasavallasta peräisin olevan jauhetun aktiivihiilen tuonnissa.-  Yhdenmukaisuus unionin muiden politiikkojen ja tavoitteiden kanssaEi sovelleta.3.  ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI4.  Intressitahojen kuuleminenOsapuolilla on perusasetuksen säännösten mukaisesti jo ollut tilaisuus puolustaa etujaan tämän tutkimuksen yhteydessä.-  Asiantuntijatiedon käyttöUlkopuolista asiantuntemusta ei tarvittu.-  Vaikutusten arviointiEhdotus perustuu perusasetuksen täytäntöönpanoon.Perusasetuksessa ei säädetä yleisestä vaikutusten arvioinnista, mutta siinä on kattava luettelo arvioitavista olosuhteista.5.  EHDOTUKSEN OIKEUDELLISET NÄKÖKOHDAT6.  Tiivistelmä ehdotetuita toiminnastaKomissio ilmoitti 13. kesäkuuta 2007 Euroopan unionin virallisessa lehdessä (EUVL C 131, 13.6.2007, menettelyn aloittamista koskeva ilmoitus 2007/C 131/09, s. 14) julkaistulla ilmoituksella panevansa vireille perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun, jonka aiheena on Kiinan kansantasavallasta peräisin olevan jauhetun aktiivihiilen tuonti.Tämä polkumyynnin vastainen menettely aloitettiin sen jälkeen, kun Euroopan kemianteollisuutta edustava CEFIC (European Chemical Industry Council), oli 12. maaliskuuta 2007 tehnyt asiasta tarkastelupyynnön sellaisten tuottajien puolesta, joiden tuotanto muodostaa pääosan eli tässä tapauksessa yli 50 prosenttia jauhetun aktiivihiilen kokonaistuotannosta yhteisössä.Oheinen komission ehdotus neuvoston asetukseksi sisältää tutkimuksen päätelmät vahingollisen polkumyynnin jatkumisesta tai toistumisesta sekä siitä, onko polkumyynnin vastaisten toimenpiteiden voimassa pitäminen yhteisön yleisen edun vastaista.Ehdotetaan, että neuvosto hyväksyy liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä.-  OikeusperustaPolkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22. joulukuuta 1995 annettu neuvoston asetus (EY) N:o 384/96, sellaisena kuin se on viimeksi muutettuna 21. joulukuuta 2005 annetulla neuvoston asetuksella (EY) N:o 2117/2005.-  ToissijaisuusperiaateEhdotus kuuluu yhteisön yksinomaiseen toimivaltaan. Toissijaisuusperiaatetta ei siksi sovelleta.-  SuhteellisuusperiaateEhdotus on suhteellisuusperiaatteen mukaiset seuraavasta syystä. Toimintatapa on kuvattu edellä mainitussa perusasetuksessa, eikä mahdollisuutta kansallisiin päätöksiin anneta. Vaatimusta, jonka mukaan yhteisölle, kansallisille hallituksille, alue- ja paikallisviranomaisille, taloudellisille toimijoille ja kansalaisille aiheutuvan taloudellisen tai hallinnollisen rasituksen olisi pysyttävä mahdollisimman pienenä, ja sen olisi oltava suhteessa tavoitteeseen, ei sovelleta.-  Sääntelytavan valintaEhdotettu sääntelytapa: asetus.Muut vaihtoehdot eivät soveltuisi seuraavista syistä:Edellä mainitussa perusasetuksessa ei säädetä muista vaihtoehdoista.7.  VAIKUTUKSET TALOUSARVIOONEhdotus ei vaikuta yhteisön talousarvioon.Ehdotus:NEUVOSTON ASETUSlopullisen polkumyyntitullin käyttöön ottamisesta Kiinan kansantasavallasta peräisin olevan jauhetun aktiivihiilen tuonnissaEUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96[1], jäljempänä ’perusasetus’, ja erityisesti sen 9 artiklan ja 11 artiklan 2 kohdan,ottaa huomioon ehdotuksen, jonka komissio on tehnyt neuvoa-antavaa komiteaa kuultuaansekä katsoo seuraavaa:1. MENETTELY1.1. Voimassa olevat toimenpiteet(1) Polkumyyntitutkimuksen (jäljempänä ’alkuperäinen tutkimus’) perustella neuvosto otti 3 päivänä kesäkuuta 1996[2] antamallaan asetuksella (EY) N:o 1006/96 käyttöön Kiinan kansantasavallasta peräisin olevan jauhetun aktiivihiilen tuonnissa lopulliset polkumyyntitullit, joiden määrä on 323 euroa tonnia kohden.(2) Perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelun perusteella neuvoston uudisti 10 päivänä kesäkuuta 2002 antamallaan asetuksella (EY) N:o 1011/2002[3] lopullisen polkumyyntitullin käytön tuotaessa Kiinan kansantasavallasta peräisin olevaa jauhettua aktiivihiiltä.1.2. Tarkastelupyyntö (käsillä oleva tutkimus)(3) Toimenpiteiden voimassaolon lähestyvää päättymistä koskevan ilmoituksen[4] julkaisemisen jälkeen komissio vastaanotti 12 päivänä maaliskuuta 2007 perusasetuksen 11 artiklan 2 kohdan mukaisen toimenpiteiden voimassaolon päättymistä koskevan tarkastelupyynnön.(4) Pyynnön esitti Euroopan kemianteollisuutta edustava CEFIC (European Chemical Industry Council, jäljempänä ’pyynnön esittäjä’, edustaen kahta tuottajaa, joiden tuotanto muodostaa pääosan eli tässä tapauksessa yli 50 prosenttia yhteisön koko jauhetun aktiivihiilen tuotannosta. Pyyntöä perusteltiin sillä, että toimenpiteiden voimassaolon päättyminen johtaisi todennäköisesti polkumyynnin jatkumiseen tai toistumiseen ja yhteisön tuotannonalalle tästä aiheutuvaan vahinkoon.(5) Neuvoa-antavaa komiteaa kuultuaan komissio päätti, että oli olemassa riittävä näyttö toimenpiteiden voimassaolon päättymistä koskevan tarkastelun vireille panemiseksi, minkä johdosta se julkaisi 13 päivänä kesäkuuta 2007 Euroopan unionin virallisessa lehdessä tarkastelun vireillepanoa koskevan ilmoituksen.[5]1.3. Tutkimuksen osapuolet(6) Komissio ilmoitti viejille ja tuottajille, viejämaan edustajille, tuojille, tavarantoimittajille, tuottajille, yhteisön käyttäjille ja pyynnön esittäjälle virallisesti voimassaolon päättymistä koskevan tarkastelun vireillepanosta. Intressitahoille annettiin tilaisuus esittää näkökantansa kirjallisesti ja pyytää tulla kuulluiksi vireillepanoa koskevassa ilmoituksessa asetetussa määräajassa. Mahdollisuus tulla kuulluiksi myönnettiin kaikille asianomaisille osapuolille, jotka olivat sitä pyytäneet ja osoittaneet, että niiden kuulemiseen oli olemassa erityisiä syitä.8.  Otanta kiinalaisista viejistä/tuottajista(7) Kiinalaisten viejien ja tuottajien ilmeisen suuren määrän (tarkastelupyynnössä oli lueteltu 132 viejää) vuoksi katsottiin aiheelliseksi selvittää, olisiko voimassaolon päättymisen tarkastelussa käytettävä perusasetuksen 17 artiklan mukaista otantamenetelmää. Pystyäkseen päättämään otannan tarpeellisuudesta ja tarvittaessa valitsemaan otoksen komissio pyysi viejiä ja tuottajia ilmoittautumaan perusasetuksen 17 artiklan 2 kohdan mukaisesti 15 päivän kuluessa päättymistä koskevan tarkastelun vireille panemisesta ja toimittamaan sille vireillepanoilmoituksessa pyydetyt tiedot. Koska yksikään viejä tai tuottaja ei vastannut otantaa koskeviin kysymyksiin tai muutoin ilmoittautunut vastauksena vireillepanoilmoituksiin, viejien tai tuottajien otanta ei tullut ajankohtaiseksi.9.  Yhteisön tuojien otanta(8) Yhteisön tuojien ilmeisen suuren määrän (tarkastelupyynnössä oli lueteltu 33 tuojaa) vuoksi katsottiin aiheelliseksi selvittää, olisiko voimassaolon päättymisen tarkastelussa käytettävä perusasetuksen 17 artiklan mukaista otantamenetelmää. Pystyäkseen päättämään otannan tarpeellisuudesta ja tarvittaessa valitsemaan otoksen komissio pyysi yhteisön tuojia ilmoittautumaan perusasetuksen 17 artiklan 2 kohdan mukaisesti 15 päivän kuluessa päättymistä koskevan tarkastelun vireille panemisesta ja toimittamaan sille vireillepanoilmoituksessa pyydetyt tiedot.(9) Koska vain kolme niistä 33 tuojasta, joihin otettiin yhteys, vastasi otantakysymyksiin ja suostui tekemään yhteistyötä, päätettiin, että otanta ei sopinut tähän tapaukseen.1.4. Kyselylomakkeet ja tarkastaminen(10) Kyselylomakkeet lähetettiin viejämaan edustajille ja kaikille tiedossa oleville tuojille, tavarantoimittajille, tuottajille, yhteisön käyttäjille ja vertailumaan (Amerikan yhdysvallat, jäljempänä ’Yhdysvallat’) tuottajille (ks. jäljempänä johdanto-osan 22–24 kappale).(11) Täydellinen vastaus kyselylomakkeeseen saatiin kolmelta tavarantoimittajalta, jotka toimittavat raaka-aineita yhteisön tuotannonalalle, kolmelta käyttäjältä, kahdelta yhteisön tuottajalta, jotka kannattivat tarkastelupyyntöä, yhdeltä muulta tuottajalta, joka vastusti menettelyä, sekä yhdeltä vertailumaan tuottajalta. Yksikään kiinalainen vientiä harjoittava tuottaja ei toiminut yhteistyössä.(12) Komissio hankki ja tarkasti kaikki tekemänsä analyysin kannalta tarpeellisina pitämänsä tiedot ja teki tarkastuskäyntejä seuraavien yritysten toimitiloihin:10.  Yhteisön tuottajat11.  Norit B.V., Amersfoort, Alankomaat, ja Glasgow, Yhdistynyt kuningaskunta12.  CECA S.A., Pariisi ja Bordeaux, Ranska.13.  Muut tuottajat14.  Chemviron Carbon S.A., Feluy, Belgia15.  Yhteisön tavarantoimittajat16.  Klasmann & Deilmann GmbH, Geeste, Niedersachsen, Saksa17.  Rheinbraun Brennstoff GmbH, Köln, Saksa18.  WTL International Ltd., Macclesfield, Cheshire, Yhdistynyt kuningaskunta19.  Vertailumaahan sijoittautunut tuottaja20.  Norit Americas Inc., Marshall, Texas, Yhdysvallat1.5. Tarkastelua koskeva tutkimusajanjakso(13) Polkumyynnin ja vahingon jatkumisen tai toistumisen todennäköisyyttä koskeva tutkimus käsitti 1 päivän huhtikuuta 2006 ja 31 päivän maaliskuuta 2007 välisen ajanjakson, jäljempänä ’tarkastelua koskeva tutkimusajanjakso’.(14) Vahingon jatkumisen tai toistumisen arvioinnin kannalta merkittävien kehityssuuntien tarkastelu kattoi 1 päivän tammikuuta 2003 ja tarkastelua koskevan tutkimusajanjakson lopun välisen ajanjakson, jäljempänä ’tarkastelujakso’.2. TARKASTELTAVANA OLEVA TUOTE JA SAMANKALTAINEN TUOTE(15) Tarkasteltavana oleva tuote on sama kuin alkuperäisessä tutkimuksessa ja sen jälkeen tehdyssä toimenpiteiden voimassaolon päättymistä koskevassa tarkastelussa eli jauhettu aktiivihiili, joka tällä hetkellä luokitellaan CN-koodiin ex 3802 10 00. Jauhettu aktiivihiili on mikrohuokoista hiiltä, jota saadaan useista raaka-aineista, esimerkiksi hiilestä, ruskohiilestä, turpeesta, puusta, oliivin kivistä ja kookospähkinän kuorista, jotka aktivoidaan höyryn avulla tai kemiallisessa prosessissa. Jauhettu aktiivihiili on erittäin hienojakoista jauhetta. Aktiivihiiltä myydään myös rakeisessa muodossa, jäljempänä ’rakeistettu aktiivihiili’, johon ei sovelleta voimassa olevia toimenpiteitä ja jota tämä tarkastelu ei koske.(16) Kuten aiemmassa toimenpiteiden voimassaolon päättymistä koskevassa tarkastelussa vahvistettiin, jauhetussa aktiivihiilessä on vähintään 90 painoprosenttia (% m/m) hiukkasia, joiden koko on alle 0,5 mm.(17) Jauhetun aktiivihiilen yleisimmät käyttötarkoitukset ovat veden käsittely (juomavesi ja jäteveden käsittely), kaasujen ja ilman puhdistus, liuottimien talteenotto, sokerin, kasviöljyjen ja rasvojen värinpoisto sekä erilaisten tuotteiden hajunpoisto ja puhdistus kemianteollisuudessa (esim. orgaaniset hapot), lääketeollisuudessa (esim. ruuansulatuselimistön hoitoon tarkoitetut kapselit) ja elintarviketeollisuudessa (esim. alkoholi- ja virvoitusjuomat).(18) Kuten tässä tutkimuksessa on vahvistettu, yhteisön tuottajien tuottaman ja myymän jauhetun aktiivihiilen ja Kiinasta tuodun jauhetun aktiivihiilen sekä vertailumassa (Yhdysvallat) tuotetun ja myydyn jauhetun aktiivihiilen on todettu olevan kaikin tavoin samanlaisia ja niillä on samat fyysiset ja kemialliset ominaisuudet. Tämän vuoksi niitä pidetään samankaltaisina tuotteina perusasetuksen 1 artiklan 4 kohdan mukaisesti.3. POLKUMYYNNIN JATKUMISEN JA/TAI TOISTUMISEN TODENNÄKÖISYYS3.1. Alustavat huomiot(19) Toimenpiteiden voimassaolon päättymistä koskevan tarkastelun tarkoituksena on perusasetuksen 11 artiklan 2 kohdan mukaisesti määrittää, johtaisiko toimenpiteiden raukeaminen todennäköisesti polkumyynnin jatkumiseen tai toistumiseen.(20) Aluksi tarkasteltiin yhteisöön tarkastelua koskevan tutkimusajanjakson aikana suuntautuneen viennin määriä. Huomattakoon, että koska yksikään kiinalainen vientiä harjoittava tuottaja eikä yksikään yhteisön tuoja toiminut yhteistyössä tässä tutkimuksessa, vientiä koskevat tiedot määritettiin perusasetuksen 18 artiklan mukaisesti eli käytettävissä olevien tietojen perusteella. Näiltä osin muistutetaan mieliin, että yksikään kiinalainen vientiä harjoittava tuottaja eikä yksikään yhteisön tuoja toiminut yhteistyössä ensimmäisessä toimenpiteiden voimassaolon päättymistä koskevassa tarkastelussa. Sen jälkeen, kun lopulliset polkumyyntitullit otettiin käyttöön vuonna 1996, jauhetun aktiivihiilen tuonnista on kuitenkin ollut saatavilla Eurostatin tilastoja. Näitä tilastotietoja tukevat markkinatutkimuksesta saadut tiedot, joita ovat toimittaneet yhteisön tuottajat. Tämän perusteella ja koska muutakaan luotettavampaa tietoa ei ollut saatavilla, käytettiin kyseisiä tilastoja. Niiden mukaan tarkastelua koskevan tutkimusajanjakson aikana yhteisöön tuotiin Kiinan kansantasavallasta noin 529 tonnia jauhettua aktiivihiiltä. Määrä on vähäinen verrattuna yhteisöön ennen toimenpiteiden käyttöönottoa suuntautuneen tuonnin määrään mutta oli silti enemmän kuin 1 % yhteisön jauhetun aktiivihiilen kulutuksesta tarkastelua koskevalla tutkimusajanjaksolla. Alustavat polkumyyntilaskelmat tehtiin kaikesta huolimatta.3.2. Polkumyynnin jatkumisen todennäköisyys(21) Polkumyynnin jatkumisen todennäköisyyttä arvioitaessa tarkasteltiin, tapahtuuko vienti Kiinan kansantasavallasta tällä hetkellä polkumyynnillä. Näin tehtiin siksi, että jos polkumyyntiä esiintyy nyt, tämä voi olla keskeinen osoitus siitä, että polkumyynti jatkuisi todennäköisesti tulevaisuudessa, jos toimenpiteiden annettaisiin raueta.21.  Vertailumaa(22) Koska Kiinan kansantasavalta on siirtymätalousmaa, normaaliarvo määritettiin perusasetuksen 2 artiklan 7 kohdan mukaisesti valitusta soveltuvasta markkinataloutta toteuttavasta kolmannesta maasta saatujen tietojen perusteella.(23) Yhdysvallat valittiin soveltuvaksi vertailumaaksi sekä alkuperäisessä tutkimuksessa että ensimmäisessä toimenpiteiden voimassaolon päättymistä koskevassa tutkimuksessa. Kuten tarkastelun vireillepanoa koskevassa ilmoituksessa mainittiin, komissio aikoi käyttää Yhdysvaltoja vertailumaana myös tässä toimenpiteiden voimassaolon päättymistä koskevassa tutkimuksessa. Tutkimuksesta kävi ilmi, että Yhdysvallat oli soveltuvin vertailumaa seuraavista syistä:Yhdysvallat on yksi maailman merkittävimmistä jauhetun aktiivihiilen tuottajamaista. Yhdysvaltalaisen yhteistyössä toimineen tuottajan sekä tarkastelupyynnön esittäneiden yhteisön tuottajien toimittamien tietojen mukaan kummankin maan tuotantomäärät ovat vertailukelpoisia. Lisäksi, kuten johdanto-osan 18 kappaleessa mainitaan, Yhdysvalloissa tuotetun ja myydyn jauhetun aktiivihiilen todettiin olevan samankaltainen tuote kuin Kiinan kansantasavallassa tuotettu ja yhteisöön viety jauhettu aktiivihiili. Yhdysvaltalaisen yhteistyössä toimineen tuottajan myynnin määrä kotimarkkinoilla oli edustavaa verrattuna Kiinan kansantasavallasta yhteisöön suuntautuvaan jauhetun aktiivihiilen tuontiin. Kilpailun todettiin olevan erittäin voimakasta Yhdysvalloissa. Sen lisäksi, että Yhdysvalloissa kilpailivat keskenään useat eri tuottajat, markkinoille toi kilpailua myös tuontitavara (lähinnä Kiinan kansantasavallasta, Sri Lankasta ja Filippiineiltä), jonka tuontiin ei tarkastelua koskevan tutkimusajanjakson aikana sovellettu määrällisiä rajoituksia tai tuontitulleja. Lisäksi tärkein Yhdysvaltojen jauhetun aktiivihiilen tuottaja toimi yhteistyössä.(24) Näin ollen ja koska yksikään asianomainen osapuoli ei esittänyt huomautuksia vertailumaan valinnasta, Yhdysvallat valittiin soveltuvimmaksi vertailumaaksi.22.  Normaaliarvo(25) Perusasetuksen 2 artiklan 1 kohdan mukaisesti tarkasteltiin, oliko Yhdysvaltojen tuottaja myynyt jauhettua aktiivihiiltä edustavasti kotimarkkinoilla tavanomaisessa kaupankäynnissä ottaen huomioon siitä veloitetut hinnat. Näiltä osin tarkasteltiin, oliko kotimarkkinoiden myynti kannattavaa. Tätä varten tuotteen kunkin laatuluokan tarkastelua koskevan tutkimusajanjakson yksikkökohtaisia kokonaistuotantokustannuksia verrattiin kunkin laatuluokan myyntitapahtumien keskimääräiseen yksikköhintaan samana aikana. Todettiin, että valtaosa kotimarkkinamyynnistä oli ollut voitollista. Tutkimuksesta ilmeni myös, että kaikki myynti suuntautui riippumattomille asiakkaille. Näin ollen normaaliarvo määritettiin Yhdysvaltojen kotimarkkinoiden riippumattomien asiakkaiden jauhetusta aktiivihiilestä tavanomaisessa kaupankäynnissä maksamien tai niiden maksettaviksi tulevien hintojen perusteella perusasetuksen 2 artiklan 1 kohdan mukaisesti.23.  Vientihinta(26) Kuten edellä mainittiin, yksikään kiinalainen vientiä harjoittava tuottaja tai yhteisössä toimiva jauhetun aktiivihiilen tuoja ei tehnyt yhteistyötä tässä toimenpiteiden voimassaolon päättymistä koskevassa tutkimuksessa. Tämän vuoksi vientihinta määritettiin käytettävissä olevien tietojen perusteella perusasetuksen 18 artiklan mukaisesti. Kuten edellä johdanto-osan 20 kappaleessa mainittiin ja koska muita luotettavia tietoja ei ollut saatavilla, tämä tehtiin käyttämällä Eurostatin (Taric) tuontilastojen keskimääräistä hintaa tarkastelua koskevalla tutkimusajanjaksolla.24.  Vertailu(27) Normaaliarvon ja vientihinnan tasapuolisen vertailun varmistamiseksi otettiin perusasetuksen 2 artiklan 10 kohdan mukaisesti huomioon eroavuudet niissä tekijöissä, joiden todettiin vaikuttavan hintoihin ja hintojen vertailukelpoisuuteen. Oikaisuja tehtiin rahti-, vakuutus- ja kotimaan kuljetuskustannusten erojen huomioon ottamiseksi. Koska vientiä harjoittavilta kiinalaisilta tuottajilta ei saatu tietoja, vientihinnan oikaisut perustuivat käytettävissä oleviin tietoihin eli tässä tapauksessa tarkastelupyynnössä annettuihin relevantteihin tietoihin.25.  Polkumyyntimarginaali(28) Keskimääräistä normaaliarvoa verrattiin kaikkien lajien vientihinnan painotettuun keskiarvoon, jolloin kävi ilmi, että jauhetun aktiivihiilen viennissä yhteisöön polkumyyntimarginaali oli tarkastelua koskevan tutkimusajanjakson aikana huomattava. Polkumyyntimarginaali oli samansuuruinen kuin määrä, jolla normaaliarvo ylitti yhteisöön suuntautuvan viennin hinnat. Painotettu keskimääräinen polkumyyntimarginaali oli yli 20 prosenttia. Koska kiinalaiset vientiä harjoittavat tuottajat eivät toimineet yhteistyössä, tällainen polkumyyntimarginaali oli suurelta osin määritettävä käytettävissä olevien tietojen pohjalta, mutta tästä huolimatta se antaa viitteitä kiinalaisten viejien nykyisestä vientikäyttäytymisestä. Jos kiinalaiset vientiä harjoittavat tuottajat olisivat toimineet yhteistyössä, tarkemmat laskelmat olisivat luonnollisesti olleet mahdollisia.3.3. Yhteisöön suuntautuvan viennin kehitys, jos toimenpiteiden voimassaolo päättyy(29) Tutkimuksessa tarkasteltiin myös, miten jauhetun aktiivihiilen tuonti Kiinan kansantasavallasta yhteisöön kehittyisi, jos toimenpiteet raukeaisivat. Tämän vuoksi tarkasteltiin Kiinan kansantasavallan käyttämätöntä tuotantokapasiteettia, vientimääriä ja Kiinan kansantasavallan kotimarkkinoita sekä hinnoittelua Kiinasta muihin kolmansiin maihin suuntautuvassa viennissä. Koska vientiä harjoittavat tuottajat eivät toimineet tutkimuksessa yhteistyössä, käytettiin yhteisön tuotannonalan toimittamia markkinatutkimustietoja.26.  Tuotantokapasiteetti, Kiinan kotimarkkinat ja vientimäärät(30) Komission käytettävissä olevien tietojen mukaan Kiina, jossa on noin 300 valmistajaa, on maailman suurin aktiivihiilen eri lajien (rakeistetun ja jauhetun) tuottaja ja viejä. Tarkastelua koskevan tutkimusajanjakson aikana Kiinan jauhetun aktiivihiilen tuotantokapasiteetiksi arviointiin noin 190 000 tonnia, joista noin 70 000 tonnia myydään kotimarkkinoilla ja noin 60 000 menee vientiin. Näin olleen käyttämätöntä kapasiteettia on saatavilla noin 60 000 tonnia. On huomattava, että tällainen käyttämätön kapasiteetti on suurempi kuin yhteisön kulutus tarkastelua koskevalla tutkimusajanjaksolla.(31) Kiinan tärkeimmät jauhetun aktiivihiilen vientimarkkinat ovat Kaakkois-Aasia, Japani, Korean tasavalta, Yhdysvallat ja Eurooppa. Yhteisön tuotannonalan toimittaman näytön mukaan jauhetun aktiivihiilen tuonnin lisätarve kolmansissa maissa olisi kuitenkin hyvin vähäinen, joten ne eivät juurikaan voisi ottaa vastaan enempää Kiinasta tulevaa vientiä. Lisäksi olisi huomattava, että jauhettuun aktiivihiileen sovelletaan korkeita tulleja joillakin Aasian alueen potentiaalisilla vientimarkkinoilla, kuten Intiassa ja Indonesiassa.(32) Saatavilla olevien tietojen pohjalta arvioidaan, että jauhetun aktiivihiilen kotimaisen kulutuksen, tuotannon ja tuotantokapasiteetin vuotuinen kasvuvauhti on noin 5 prosenttia. Koska Yhdysvallat määräsi polkumyynnin vastaisia toimenpiteitä kiinalaiselle höyryn läsnäollessa aktivoidulle jauhetulle aktiivihiilelle huhtikuussa 2007 (eli tutkimusajanjakson jälkeen), vienti voi jopa supistua. Käyttämätön kapasiteetti ei näin olleen ainakaan vähene vaan erittäin todennäköisesti jopa lisääntyy vastaisuudessa.(33) Komission saatavilla olevien tietojen mukaan Kiinan aktiivihiiliteollisuudella on lisäksi parhaillaan rahoitusvaikeuksia, jotka johtuvat erityisesti kapasiteetin alhaisen käyttöasteen nostamista kustannuksista. Näin lisääntyy myös paine polkumyynnillä tapahtuvaan vientiin, jotta suurtuotannon edut parantuisivat.(34) Näissä olosuhteissa on erittäin todennäköistä, että toimenpiteiden poistaminen ja yhteisön vientimarkkinoiden houkuttelevuuden lisääntyminen johtaisivat kiinalaisten tuottajien lisääntyneeseen kapasiteetin käyttöön, jotta ne voisivat viedä merkittäviä määriä ja näin pienentää kustannuksiaan ja parantaa rahoitustilannettaan.27.  Hintakäyttäytyminen kolmansien maiden markkinoilla(35) Muihin kolmansiin maihin, kuten Yhdysvaltoihin, suuntautuneen Kiinan viennin hintojen tarkastelu osoitti, että jauhetun aktiivihiilen vienti tapahtui erittäin alhaisiin hintoihin ja jopa merkittävässä määrin polkumyyntinä (marginaali suurempi kuin nyt käsillä olevassa toimenpiteiden voimassaolon päättymistä koskevassa tarkastelussa, ks. i kohta edellä). On ilmeistä, että tähän tuotteeseen on aiemminkin liittynyt Kiinan harjoittamaa polkumyyntiä.(36) Jos polkumyyntitulli poistetaan, yhteisön markkinoille tulisi todennäköisesti suuria määriä kiinalaista jauhettua aktiivihiiltä polkumyyntihintoihin. Tältä osin on huomattava, että Kiinasta on esiintynyt tuontia yhteisön markkinoille, vaikkakin vähäisempinä määrinä, myös polkumyyntitoimenpiteiden vuonna 1996 tapahtuneen käyttöönoton jälkeen, mikä helpottaa tuonnin lisäämistä, jos toimenpiteiden annetaan raueta.3.4. Polkumyynnin jatkumisen todennäköisyyttä koskevat päätelmät(37) Jauhetun aktiivihiilen tuonti Kiinasta ylitti tarkastelua koskevan tutkimusajanjakson aikana vähimmäistason ja tapahtui edelleen polkumyynnillä. Todettiin, että polkumyynti jatkui ja että on hyvin todennäköistä, että se jatkuisi edelleen, jos toimenpiteiden annettaisiin raueta. On lisäksi todennäköistä, että tällaisessa tapauksessa kiinalaisen jauhetun aktiivihiilen vienti yhteisön kasvaisi merkittävästi (ja vähintään alkuperäisessä tutkimuksessa todetulle tasolle), sillä Kiinan kansantasavallassa on saatavilla huomattavasti vapaata kapasiteettia. Tällaisen lisätuonnin hinnat ovat erittäin todennäköisesti merkittävän alhaisia polkumyyntihintoja.4. YHTEISÖN TUOTANNONALAN MÄÄRITELMÄ(38) Tutkimus osoitti, että jauhettua aktiivihiiltä tuottaa vähäinen määrä yhteisön tuottajia. Kaksi hakemuksen tehnyttä tuottajaa ja kaksi muuta tuottajaa, jotka eivät toimineet yhteistyössä tutkimuksessa, noudattaa perinteistä prosessia, jossa raaka-aineet sekoitetaan jauhetun aktiivihiilen aikaansaamiseksi aktivointiprosessilla.(39) Todettiin myös, että tietyt muut yhteisön tuottajat valmistivat jauhettua aktiivihiiltä jauhamalla Kiinan kansantasavallasta tuotua rakeistettua aktiivihiiltä. Yhteisön tuotannonalan antamien arvioiden pohjata todetaan, että Kiinan kansantasavallasta tuodusta rakeistetusta aktiivihiilestä noin 10 000 tonnia jauhetaan yhteisössä jauhetuksi aktiivihiileksi. Eräs muu yhteistyössä komission kanssa tutkimuksen aikana toiminut tuottaja valmistikin jauhettua aktiivihiiltä tällä menetelmällä. Kuten ensimmäisessäkin tarkastelututkimuksessa, näitä määriä ei kuitenkaan sisällytetty yhteisön kokonaistuotantoa ja yhteisön kulutusta koskeviin laskelmiin.(40) Kaksi yhteisön tuottajaa, joiden puolesta tarkastelupyyntö tehtiin, toimivat yhteistyössä tutkimuksessa. Niiden osuus on 80 prosenttia yhteisön jauhetun aktiivihiilen tuotannosta, joten ne muodostavat perusasetuksen 4 artiklan 1 kohdassa ja 5 artiklan 4 kohdassa tarkoitetun yhteisön tuotannonalan.(41) Koska yhteisön tuotannonala koostuu kahdesta yhteisön tuottajasta, yhteisön tuotannonalaa koskevat tiedot oli tarvittaessa indeksoitava arkaluonteisten tietojen luottamuksellisuuden turvaamiseksi.5. TILANNE YHTEISÖN MARKKINOILLA5.1. Kulutus yhteisön markkinoilla(42) Yhteisön (EU-27) kulutuksen määrittelyn perustana olivat:-  kahden yhteistyössä toimineen yhteisön tuottajan myynti yhteisön markkinoilla-  niiden jauhetun aktiivihiilen yhteisön tuottajien, jotka eivät toimineet yhteistyössä, myynti yhteisön markkinoilla (hakijan arvioimana)-  Eurostatilta saadut tuontitilastot.(43) Kuten jo johdanto-osan 39 kappaleessa mainittiin, osa jauhetusta aktiivihiilestä valmistetaan jauhamalla Kiinan kansantasavallasta tuotua rakeistettua aktiivihiiltä, jota ei ole sisällytetty yhteisön kulutusta koskevaan laskelmaan.(44) Edellä esitetyn perusteella yhteisön jauhetun aktiivihiilen kulutus on kasvanut 7 prosenttia tarkastelujaksona. Kulutus kasvoi vuosina 2003–2005 10 prosenttia, mitä seurasi pieni supistuminen vuonna 2006; tämän jälkeen kulutus pysyi vakaana tarkastelua koskevan tutkimusajanjakson aikana.2003 | 2004 | 2005 | 2006 | Tarkastelua koskeva tutkimusajanjakso |Kulutus (tonnia) | 38 163 | 39 499 | 41 983 | 40 697 | 40 783 |Indeksi (2003 = 100) | 100 | 104 | 110 | 107 | 107 |5.2. Nykyinen tuonti Kiinan kansantasavallasta28.  Määrä ja markkinaosuus(45) Eurostatin tietojen pohjalta esitetään jäljempänä olevassa taulukossa Kiinan kansantasavallasta peräisin olevan jauhetun aktiivihiilen tuonnin määrän ja markkinaosuuden kehitys. Kiinan kansantasavallasta peräisin olevan tuonnin määrä on kasvanut tarkastelujakson aikana 55 prosenttia mutta sen markkinaosuus on yleisesti jäänyt alle 2 prosentin.2003 | 2004 | 2005 | 2006 | Tarkastelua koskeva tutkimusajanjakso |Tuonnin määrä (tonnia) | 341 | 662 | 600 | 515 | 529 |Indeksi (2003 = 100) | 100 | 194 | 176 | 151 | 155 |Markkinaosuus | 0,9% | 1,7% | 1,4% | 1,3% | 1,3% |29.  Tuonnin hinnoittelu(46) Kuten jäljempänä olevasta taulukosta ilmenee, Eurostatin tiedoista saadut Kiinan kansantasavallasta peräisin olevan jauhetun aktiivihiilen keskimääräiset tuontihinnat, joita oikaistiin tuonnin jälkeisten kustannusten, tuontitullien ja polkumyyntitullien huomioon ottamiseksi, osoittivat melko kohtuullisen 8 prosentin nousun tarkastelujaksolla.2003 | 2004 | 2005 | 2006 | Tarkastelua koskeva tutkimusajanjakso |Hinta (euroa tonnilta) | 1 169 | 1 104 | 1 187 | 1 217 | 1 267 |Indeksi (2003 = 100) | 100 | 94 | 102 | 104 | 108 |(47) Koska vientiä harjoittavien Kiinan kansantasavallan tuottajien yksityiskohtaisia myyntietietoja ei ollut käytettävissä, komission oli verrattava Eurostatilta saatuja oikaistuja tuontihintoja keskimääräisiin vapaasti tehtaalla -myyntihintoihin koko yhteisön tuotannonalan osalta eli erottelematta jauhetun aktiivihiilen eri lajeja. Vertailu osoitti, että Kiinan vientihinnat tarkastelua koskevalla tutkimusajanjaksolla olivat 25–30 prosenttia alhaisemmat kuin yhteisön tuotannonalan samalla jaksolla perimät hinnat.5.3. Tuonti muista kolmansista maista(48) Jauhetun aktiivihiilen tuonti muista maista kuin Kiinan kansantasavallasta on kasvanut merkittävästi tarkastelujaksolla siten, että sen määrä vuonna 2003 oli 7 300 tonnia ja 10 000 tonnia tarkastelua koskevalla tutkimusajanjaksolla, merkitsee 19 ja 25 prosentin markkinaosuutta. Tärkeimmät viejämaat olivat Malesia, Indonesia, Filippiinit ja Yhdysvallat.(49) Tuonti Yhdysvalloista on puolittunut, mutta tuonti Malesiasta, Indonesiasta ja Filippiineiltä, joka vuonna 2003 oli määrältään 2 800 tonnia, kasvoi tarkastelua koskevalla tutkimusajanjaksolla 6 200 tonniin, mikä vastaa yhteensä 15 prosentin osuutta yhteisön markkinoista tarkastelua koskevalla tutkimusajanjaksolla. Tutkimuksessa kävi ilmi, että osa edellä mainituista kolmesta maasta peräisin olevasta tuonnista on kookospähkinän kuorista tuotettua jauhettua aktiivihiiltä, jota yhteisön tuottajat eivät kyseisen raaka-aineen saatavuuden vuoksi kykene itse tuottamaan. Osan tästä tuonnista onkin aiheuttanut yhteisön tuotannonala itse, jotta se pystyisi täydentämään yhteisön käyttäjille tarjottavaa jauhetun aktiivihiilen valikoimaa.(50) Malesiasta, Indonesiasta ja Filippiineiltä peräisin olevan tuonnin keskimääräiset hinnat olivat alhaisemmat kuin yhteisön tuotannonalan keskihinnat. Malesiasta ja Indonesiasta tulevan tuonnin hinnat olivat samaa luokkaa kuin Kiinan kansantasavallasta peräisin olevan jauhetun aktiivihiilen tuontihinnat, mutta Filippiineiltä tulevan tuonnin hinnoissa tapahtui merkittävää nousua tarkastelujaksona (37 prosenttia), ja ne olivat 20 prosenttia Kiinan tuontihintoja korkeammat tarkastelua koskevalla tutkimusajanjaksolla.(51) Yhdysvalloista tulevan tuonnin hinnat olivat huomattavasti korkeammat kuin yhteisön tuotannonalan. Valtaosa tästä tuonnista oli jauhetun aktiivihiilen erikoislajeja, joista saadaan korkea hinta yhteisön markkinoilla.(52) Tutkimus siis osoitti, että osa kolmansista maista tulevasta jauhetun aktiivihiilen tuonnista on yhteisön tuotannonalan tuotantoa täydentävää. Muu tuonti tapahtui hintoihin, jotka olivat selvästi yhteisön tuotannonalan perimää hintaa korkeampia. Myös muuta tuontia esiintyi verrattain mataliin hintoihin, joilla on saattanut olla tietty vaikutus yhteisön markkinoihin. Tarkastelujaksolla todettujen kehityssuuntausten pohjalta vaikuttaa kuitenkin siltä, että tällainen tilanne ei todennäköisesti laajene.5.4. Yhteisön tuotannonalan taloudellinen tilanne30.  Tuotanto, käytössä oleva tuotantokapasiteetti ja kapasiteetin käyttöaste(53) Jauhetun aktiivihiilen tuotantomahdollisuuden voivat vaihdella matala-aktiivisten (lyhyt aika uunissa) ja korkea-aktiivisten (pidempi aika uunissa) yhdisteiden sekoitussuhteen mukaisesti. Jäljempänä olevassa taulukossa esitetty kapasiteetti on määritetty todellisuudessa tuotetun matala- ja korkea-aktiivisen jauhetun aktiivihiilen suhteen mukaisesti.2003 | 2004 | 2005 | 2006 | Tarkastelua koskeva tutkimusajanjakso |Tuotanto (tonnia) | 100 | 105 | 95 | 100 | 100 |Käytössä oleva tuotantokapasiteetti (tonnia) | 100 | 90 | 85 | 86 | 86 |Kapasiteetin käyttöaste | 100 | 118 | 112 | 118 | 116 |(54) Yhteisön tuotannonalan jauhetun aktiivihiilen tuotanto pysyi vakaana tarkastelujaksolla, ja vuosina 2004 ja 2005 esiintyi hieman vaihtelua.(55) Käytössä oleva kapasiteetti supistui vuosina 2003–2005. Supistuminen johtuu paikallisviranomaisten vuonna 2003 antamasta ympäristölainsäädännöstä eräässä jäsenvaltiossa, jossa yksi yhteisön tuotannonalan laitoksista sijaitsee. Tämän seurauksena kyseinen yhteisön tuottaja joutui pysäyttämään yhden aktivointilaitoksensa toiminnan tällaisten ympäristövaatimusten vuoksi.(56) Supistuneen tuotantokapasiteetin välittömänä seurauksena kapasiteetin käyttöaste nousi vastaavasti.31.  Myynnin määrä, osuus yhteisön kulutuksesta, keskimääräinen myyntihinta ja kasvu2003 | 2004 | 2005 | 2006 | Tarkastelua koskeva tutkimusajanjakso |Myynnin määrä | 100 | 96 | 94 | 96 | 96 |Markkinaosuus | 100 | 93 | 87 | 91 | 91 |Keskimääräinen myyntihinta | 100 | 99 | 98 | 99 | 99 |Kasvu | 100 | 96 | 92 | 95 | 96 |(57) Myynnin määrät olivat tarkastelua koskevalla tutkimusajanjaksolla 4 prosenttia pienemmät kuin tarkastelujakson alussa. Kun yhteisön kulutus kasvoi 7 prosenttia tarkastelujaksolla (ks. johdanto-osan 44 kappale edellä), yhteisön tuotannonalan markkinaosuus supistui 9 prosenttia tarkastelujaksolla. Tästä markkinaosuuden supistumisesta huolimatta yhteisön tuotannonalan markkinaosuus pysyi yli 50 prosentissa koko tarkastelujakson.(58) Yhteisön tuotannonalan keskimääräiset myyntihinnat yhteisön markkinoilla pysyivät tarkastelujaksolla sangen vakaina. Vakaat myyntihinnat yhdistyneinä pienempiin myyntimääriin aiheuttivat 4 prosentin negatiivisen kasvun tarkastelujaksolla, missä kuvastui myyntimäärien supistuminen samalla prosenttimäärällä.32.  Varastot2003 | 2004 | 2005 | 2006 | Tarkastelua koskeva tutkimusajanjakso |Varastot | 100 | 138 | 115 | 97 | 85 |(59) Koska yksi tuotantolinjoista pysäytettiin vuonna 2004 (ks. johdanto-osan 54 kappale edellä) ja jotta se pystyisi paremmin palvelemaan asiakkaitaan, yhteisön tuotannonalan oli tilapäisesti kasvatettava varastojaan. Tätä seuraavina vuosina varastojen taso saavutti kuitenkin uudelleen alkupäisen arvonsa eli noin 10–20 prosenttia tuotantomääristä.33.  Kannattavuus, sijoitetun pääoman tuotto ja kassavirta2003 | 2004 | 2005 | 2006 | Tarkastelua koskeva tutkimusajanjakso |Kannattavuus yhteisön myynnissä | 100 | 383 | 337 | 200 | 226 |Sijoitetun pääoman tuotto | 100 | 1 051 | 692 | 215 | 348 |Kassavirta (prosentteina yhteisön myynnistä) | 100 | 143 | 119 | 100 | 128 |(60) Nämä kolme indikaattoria noudattivat tarkastelujaksolla samanlaista kehityskulkua (vaikkakin eri asteisesti), eli vuosien 2003–2004 jyrkkää kasvua seurasi tarkastelua koskevan tutkimusajanjakson loppuun ulottuva asteittainen supistuminen.(61) Kannattavuuden, investointien tuoton ja kassavirran kehitystä vuosina 2003–2004 olisi tarkasteltava suhteessa siihen, että vuonna 2003 yhteisön tuotannonalan rahoitustulos oli erityisen heikko ja sen myynnin kannattavuus vain hieman omakustannustason yläpuolella. Yhteisön tuotannonalan heikko tulos vuonna 2003 oli seurausta yhden yhteisön tuottajan kyseisenä vuonna kohtaamista vaikeuksista.(62) Voiton vähentyminen vuosina 2005–2006 johtuu osittain kustannuksista, joita yhteisön tuotannonalalle koitui tiettyjen ympäristövaatimusten noudattamisesta (ks. johdanto-osan 55 kappale edellä).(63) Toinen yhteistyössä toiminut jauhetun aktiivihiilen tuottaja, joka jauhaa tuotua rakeistettua aktiivihiiltä jauhetuksi aktiivihiileksi, väitti, että yhteisön tuotannonala oli pystynyt antamaan ristikkäistukea rakeistetun aktiivihiilen myynnilleen, koska vuosina 2003–2006 sen voitto jauhetun aktiivihiilen osalta oli kasvanut, kuten valituksessa osoitetaan. Toisin sanoen se väitti, että yhteisön tuotannonala oli pystynyt perimään korkeampia hintoja jauhetusta aktiivihiilestä, koska jauhettu aktiivihiili oli suojattu, ja näin myös myymään rakeistettua aktiivihiiltä halvemmalta. Tämän vuoksi kyseinen osapuoli vastusti toimenpiteiden jatkamista.(64) Yhteisön tuotannonalan tuottaman rakeistetun ja jauhetun aktiivihiilen väitettyjen ristikkäistukien osalta on huomattava, että tämä kysymys jää osittain nyt käsillä olevan tarkastelun ulkopuolelle, sillä rakeistetun aktiivihiilen myynnin kannattavuutta ei tarkastella tässä tutkimuksessa. Mitä tulee voiton tasoon, huomautetaan, että yhteisön tuotannonalan kannattavuus kasvoi jyrkästi vuosina 2003–2004, mutta sen jälkeen kääntyi laskuun vuonna 2006 ja tarkastelua koskevana tutkimusajanjaksona. Kuten edellä johdanto-osan 61 kappaleessa huomautettiin, vuosien 2003–2004 jyrkkä nousu olisi pikemminkin nähtävä suhteessa yhteisön tuotannonalan heikkoon rahoitustulokseen vuonna 2003 kuin hyvään rahoitustulokseen vuonna 2004. Yhteisön tuotannonalan kannattavuus ei lisäksi tarkastelujaksolla koskaan ylittänyt 5,5 prosenttia jauhetun aktiivihiilen myynnin osalta yhteisön markkinoilla. Onkin hylättävä esitetty väite, jonka mukaan kannattavuus tarkastelujaksolla kasvoi tasolle, jonka ansiosta yhteisön tuotannonala pystyi tukemaan muiden tuotteidensa myyntiä, sillä jauhetun aktiivihiilen myynnin kannattavuus oli tarkastelujaksolla liian alhaista, jotta se olisi mahdollistanut minkään esitetyn ristikkäistuen.34.  Työllisyys, palkat ja tuottavuus2003 | 2004 | 2005 | 2006 | Tarkastelua koskeva tutkimusajanjakso |Työntekijöiden lukumäärä | 100 | 97 | 88 | 90 | 90 |Palkka/työntekijä | 100 | 100 | 99 | 100 | 97 |Tuottavuus (tonnia/työntekijä) | 100 | 108 | 108 | 111 | 111 |(65) Kuten edellä olevasta taulukosta käy ilmi, yhteisön tuotannonala on vähentänyt työntekijöidensä määrää tarkastelujakson aikana noin 10 prosenttia. Koska todellinen tuotanto on samalla jaksolla pysynyt vakaana (ks. johdanto-osan 54 kappale), tuottavuuden kasvu kuvastaa näitä kahta kehityssuuntaa.(66) Lisäksi palkat ovat tarkastelujaksolla olleet melko vakaalla tasolla.35.  Investoinnit2003 | 2004 | 2005 | 2006 | Tarkastelua koskeva tutkimusajanjakso |Investoinnit (euroa) | 100 | 70 | 71 | 135 | 135 |(67) Taulukosta käy ilmi, että vuonna 2006 ja tarkastelua koskevana tutkimusajanjaksona yhteisön tuotannonala teki merkittäviä investointeja. Edellä johdanto-osan 55 kappaleessa selvitetyistä syistä tällaiset investoinnit johtuivat ympäristövaatimuksista.36.  Pääoman saanti(68) Yhteisön tuotannonala ei ilmoittanut pääomansaantiin liittyvistä vaikeuksista tarkastelujaksolla.37.  Polkumyynnin laajuus(69) Kuten edellä nähtiin, käytettävissä olevat tosiseikat osoittavat, että polkumyyntimarginaalia voidaan pitää merkittävänä.38.  Aiemmasta polkumyynnistä toipuminen(70) Kuten jo aiemmassa toimenpiteiden voimassaolon päättymistä koskevassa tarkastelussa todettiin, polkumyyntitoimenpiteiden soveltamisen vuoksi yhteisön tuotannonala pystyi jossain määrin toipumaan aiemmasta polkumyynnistä mutta oli edelleen haavoittuvassa tilassa.5.5. Yhteisön tuotannonalan vientitoiminta2003 | 2004 | 2005 | 2006 | Tarkastelua koskeva tutkimusajanjakso |Vientimyynnin määrä (tonnia) | 100 | 108 | 114 | 122 | 121 |Keskimääräinen myyntihinta (vienti) | 100 | 94 | 96 | 99 | 101 |(71) Vientiin menevän myynnin määrä on kasvanut koko tarkastelujakson, noin 21 prosenttia vuoden 2003 ja tarkastelua koskevan tutkimusajanjakson välillä.(72) Vientimyynnin keskimääräiset myyntihinnat ovat pysyneet vakaina, kun verrataan vuoden 2003 myyntihintoja tarkastelua koskevan tutkimusajanjakson aikaisiin hintoihin. Vaikka hinnat laskivat hieman vuonna 2004, yhteisön tuotannonala kykeni nostamaan hintojaan vuodesta 2005 alkaen.5.6. Yhteisön markkinoiden tilannetta koskevat päätelmät(73) Seuraavat yhteisön tuotannonalan indikaattorit kehittyivät myönteisesti vuoden 2003 ja tarkastelua koskevan tutkimusajanjakson välillä: kannattavuus, sijoitetun pääoman tuotto, kassavirta sekä kapasiteetin käyttöaste ja loppuvarastot. Yksikkömyyntihinnat ja tuotanto pysyivät lähes ennallaan. Lisäksi tuottavuus kasvoi ja yhteisön tuotannonala kykeni investoimaan tiettyjen ympäristövaatimusten noudattamiseksi.(74) Seuraavien indikaattorien kehitys oli sen sijaan negatiivista: myynnin määrä, markkinaosuus ja työllisyys. Lisäksi tuotantokapasiteetti supistui edellä mainittujen ympäristövaatimusten vuoksi.(75) Vaikka tilanne ei ole selkeä, myönteiset suuntaukset näyttävät yleisesti olevan kielteisiä voimakkaampia. Kun lisäksi verrataan edellä esitettyjä suuntauksia alkuperäisessä tutkimuksessa todettuihin, on selvää, että voimassa olevat polkumyynnin vastaiset toimenpiteet ovat vaikuttaneet myönteisesti yhteisön tuotannonalan taloudelliseen tilanteeseen. On kuitenkin korostettava sitä, että jopa myönteistä kehitystä osoittavat indikaattorit, kuten erityisesti tuottavuus ja sijoitetun pääoman tuotto, ovat vielä kaukana tasosta, jota yhteisön tuotannonalalta voisi odottaa, mikäli se olisi täydellisesti toipunut aiemmasta vahingollisesta polkumyynnistä.(76) Niinpä pääteltiin, että vaikka yhteisön tuotannonalan tilanne on kohentunut verrattuna aikaan ennen polkumyynnin vastaisten toimenpiteiden käyttöönottoa, yhteisön tuotannonala on yhä epävakaa.6. VAHINGON JATKUMISEN TAI TOISTUMISEN TODENNÄKÖISYYS(77) Tutkimus on osoittanut, että Kiinan kansantasavallassa on merkittävästi ylimääräistä kapasiteettia, joka ylittää yhteisön kulutuksen tarkastelua koskevalla tutkimusajanjaksolla. Koska Yhdysvallat on lisäksi ottanut käyttöön polkumyynnin vastaisia toimenpiteitä, jotka koskevat Kiinan kansantasavallasta peräisin olevan (höyryaktivoidun) jauhetun aktiivihiilen tuontia Yhdysvaltoihin, on välitön uhka, että aiemmin Yhdysvaltoihin viedyt määrät ohjautuvan muualle, jos toimenpiteiden annetaan raueta. Tällainen riski on sitäkin suurempi, koska hinnat, joilla jauhettua aktiivihiiltä on tuotu Yhdysvaltoihin, ovat jopa alhaisempia kuin hinnat, joilla sitä on tuotu yhteisön markkinoille.(78) Lisäksi hinnat, joilla jauhettua aktiivihiiltä nyt tuodaan, on todettu polkumyynniksi, ja ne ovat selvästi alhaisemmat kuin yhteisön tuotannonalan keksimääräiset myyntihinnat (ja kustannukset).(79) Tämän vuoksi kun otetaan huomioon seuraavien tekijöiden yhteisvaikutus:-  Kiinan kansantasavallan merkittävä ylimääräinen kapasiteetti-  Yhdysvaltojen käyttöönottamista toimenpiteistä johtuva välitön kaupan uudelleenohjautumisen riski ja-  vallitseva matala hintataso, jolla Kiinan kansantasavallasta peräisin olevaa jauhettua aktiivihiiltä tuodaan sekä yhteisöön että Yhdysvaltoihinkaikki viittaavat siihen, että vahingon toistuminen on erittäin todennäköistä, mikäli toimenpiteiden annetaan raueta.(80) Kuten edellä on esitetty, yhteisön tuotannonalan tilanne on edelleen herkkä, vaikka se onkin parantunut verrattuna aikaan ennen nykyisten polkumyynnin vastaisten toimenpiteiden käyttöönottoa. On todennäköistä, että jos yhteisön tuotannonala joutuisi kohtaamaan polkumyynnillä Kiinan kansantasavallasta tapahtuvan tuonnin lisääntymisen, sen taloudellinen tilanne heikkenisi, kuten alkuperäisessä tutkimuksessa on todettu. Näin ollen päätellään, että toimenpiteiden kumoaminen johtaisi erittäin todennäköisesti yhteisön tuotannonalalle aiheutuvan vahingon toistumiseen.7. YHTEISÖN ETU7.1. Alustavat huomiot(81) Perusasetuksen 21 artiklan mukaisesti tutkittiin, onko nykyisten polkumyynnin vastaisten toimenpiteiden voimassa pitäminen kaiken kaikkiaan yhteisön edun vastaista. Yhteisön edun määrittely perustui kaikkien asiaan liittyvien etujen arviointiin. Tässä tutkimuksessa analysoidaan tilannetta, jossa polkumyynnin vastaisia toimenpiteitä on jo ollut käytössä, ja tutkimuksen perusteella voidaan arvioida, onko nykyisillä polkumyynnin vastaisilla toimenpiteillä kohtuuttomia kielteisiä vaikutuksia asianomaisiin osapuoliin.(82) Tämän perusteella tutkittiin, onko olemassa pakottavia syitä, joiden nojalla olisi pääteltävä, että polkumyynnin vastaisten toimenpiteiden voimassa pitäminen ei juuri tässä tapauksessa ole yhteisön edun mukaista siitäkin huolimatta, että päätelmien mukaan vahingollinen polkumyynti todennäköisesti jatkuu tai toistuu.(83) Tästä syystä kyselylomakkeet lähetettiin johdanto-osan 11 kappaleessa mainittujen kolmen tuottajan lisäksi muille tuottajille (myös tuottajille, jotka jauhavat rakeistettua aktiivihiiltä jauhetuksi aktiivihiileksi), neljälle yhteisön tavarantoimittajalle, niille kolmelle yhteisön tuojalle, jotka toimivat yhteistyössä (ks. johdanto-osan 9 kappale edellä), sekä 37 käyttäjälle, jotka mainittiin hakemuksessa ja/tai jotka olivat komission tiedossa.7.2. Yhteisön tuotannonalan etu(84) Voidaan kohtuudella odottaa, että yhteisön tuotannonala edelleen hyötyy nykyisin voimassa olevista toimenpiteistä ja toipuu lisäämällä markkinaosuuttaan ja parantamalla tuottavuuttaan. Mikäli toimenpiteitä ei pidetä voimassa, on todennäköistä, että yhteisön tuotannonala alkaa taas kärsiä asianomaisesta maasta peräisin olevan, polkumyynnillä tapahtuvan tuonnin lisääntymisestä ja että sen nykyinen herkkä taloudellinen tilanne huonontuu.(85) Koska yhteisön tuotannonala edustaa enemmistöä yhteisön tuotannosta ja koska yhteisön tuotannonalan muodostavat kaksi tuottajaa ovat ilmaisseet tukensa toimenpiteiden jatkamiselle, voidaan tämän pohjalta päätellä, että toimenpiteiden jatkaminen olisi yhteisön tuotannonalan edun mukaista.7.3. Yhteisön tavarantoimittajien etu(86) Komissio sai kyselylomakkeeseen vastauksen kolmelta yhteisön tuotannonalaa palvelevalta yhteisön raaka-aineiden (ruskohiilen, turpeen ja sahanpurun) toimittajalta. Kaikki kolme ilmaisivat tukensa toimenpiteiden jatkamiselle ja ilmoittivat, että merkittävä osa niiden myynnistä vaarantuisi, jos toimenpiteiden annettaisiin raueta, jolloin niiden rahoituksen vakaus olisi uhattuna.(87) Näin ollen päätellään, että toimenpiteiden jatkaminen olisi yhteisön tuotannonalaa palvelevien yhteisön tavarantoimittajien etujen mukaista.7.4. Yhteisön tuojien etu(88) Kuten edellä johdanto-osan 8 kappaleessa mainittiin, komissio otti yhteyden 33 tuojaan, jotka oli lueteltu tarkastelupyynnössä. Vain kolme näistä tuojista toimi yhteistyössä tässä tutkimuksessa. Yksikään näistä kolmesta tuojasta ei kuitenkaan vastannut komission lähettämään kyselyyn.(89) Yhteistyön vähäisyys tässä tutkimuksessa voidaankin katsoa merkiksi siitä, että toimenpiteiden jatkamisesta ei aiheutuisi vakavia seurauksia jauhetun aktiivihiilen mahdollisten tuojien tuontitoiminnalle.7.5. Yhteisön käyttäjien etu(90) Kuten edellä johdanto-osan 83 kappaleessa mainittiin, yhteys otettiin 37 käyttäjään, joista monet olivat yhteisön tuotannonalan asiakkaita. Lopulta saatiin ainoastaan kolme vastausta kyselylomakkeeseen.(91) Yksikään näistä kolmesta käyttäjästä ei hyväksynyt oman kyselylomakevastauksensa paikan päällä tehtävää tarkastusta. Tarkastamattomien tietojen tarkastelu osoitti kuitenkin, että jauhettu aktiivihiili edustaa painotettuna keskiarvona hyvin vähäistä osuutta kyseisten käyttäjien toimintakustannuksista.(92) Tältä pohjalta pääteltiin, että mahdollisten jauhetun aktiivihiilen käyttäjien toiminnalle ei koituisi vakavia seurauksia toimenpiteiden jatkamisesta.7.6. Yhteisön etua koskevat päätelmät(93) Kun otetaan huomioon kaikkien niiden asianomaisten osapuolten edut, jotka ilmoittautuivat tutkimuksen aikana, vaikuttaa siltä, ettei ole yhteisön etuun perustuvia pakottavia syitä, jotka estäisivät polkumyynnin vastaisten toimenpiteiden voimassaolon jatkamisen.8. LOPPUSÄÄNNÖKSET(94) Kaikille osapuolille ilmoitettiin olennaisista tosiasioista ja huomioista, joiden perusteella suositeltiin, että voimassa olevia, jauhetun aktiivihiilen tuontia koskevia toimenpiteitä jatkettaisiin. Lisäksi asetettiin määräaika, jonka kuluessa osapuolet voivat esittää huomautuksia ilmoitettujen tietojen johdosta.(95) Edellä selostetun perusteella ja perusasetuksen 11 artiklan 2 kohdan mukaisesti voidaan todeta, että Kiinan kansantasavallasta peräisin olevan jauhetun aktiivihiilen tuontiin sovellettavat polkumyynnin vastaiset toimenpiteet olisi pidettävä voimassa.9. TULLI(96) Kun otetaan huomioon tehdyt päätelmät polkumyynnin jatkumisesta, vahingon toistumisen todennäköisyydestä ja yhteisön edusta, Kiinan kansantasavallasta peräisin olevan jauhetun aktiivihiilen tuontia koskevat polkumyynnin vastaiset toimenpiteet on säilytettävä voimassa, jotta voitaisiin estää polkumyyntinä tapahtuvan tuonnin yhteisön tuotannonalalle aiheuttaman vahingon toistuminen.(97) Polkumyyntitullin nykytasoksi, joka pohjautuu 38,6 prosentin suuruiseen vahingon korjaavaan tasoon, on vahvistettu 323 euroa tonnilta (kiinteä tulli).(98) Tullin tason osalta yksi asianomainen osapuoli huomautti, että polkumyyntimarginaalien olisi oltava alhaisempia, koska Kiinan vientiä harjoittavilta tuottajilta on poistettu alv-hyvitys, joka myönnetään vietäessä maasta tavaroita, jotka on saatu kotimaasta ostetuista raaka-aineista.(99) Koska Kiinan vientiä harjoittavat tuottajat eivät kuitenkaan toimineet minkäänlaisessa yhteistyössä ja koska perusasetuksen 11 artiklan 3 kohdan mukaista välivaiheen tarkastelua koskevaa pyyntöä ei ollut esitetty, tätä väitettä, jonka koskee vietävien tavaroiden tuotantokustannusten muutosta, ei voitu perustella, joten se hylättiin,ON ANTANUT TÄMÄN ASETUKSEN:1 artikla10. Otetaan käyttöön lopullinen polkumyyntitulli Kiinan kansantasavallasta peräisin olevan, CN-koodiin ex 3802 10 00 (Taric-koodi 3802 10 00 20) kuuluvan jauhetun aktiivihiilen tuonnissa.11. Lopullisen polkumyyntitullin määrä on 323 euroa tonnilta (nettopaino).12. Jos tavarat ovat vahingoittuneet ennen niiden luovutusta vapaaseen liikkeeseen, mistä syystä niistä tosiasiallisesti maksettua tai maksettavaa hintaa on suhteutettu tullausarvon määrittämiseksi tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) 2454/93[6] 145 artiklan mukaisesti, polkumyyntitullia, joka lasketaan edellä vahvistettujen kiinteiden määrien perusteella, alennetaan prosenttimäärällä, joka vastaa tosiasiallisesti maksetun tai maksettavan hinnan suhteutusta.2 artiklaJollei toisin säädetä, sovelletaan voimassa olevia tulleja koskevia säännöksiä ja määräyksiä.3 artiklaTämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty BrysselissäNeuvoston puolestaPuheenjohtaja [1] EYVL L 56, 6.3.1996, s. 1, asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).[2] EYVL L 134, 5.6.1996, s. 24.[3] EYVL L 155, 14.6.2002, s. 1.[4] EUVL C 228, 22.9.2006, s. 3.[5] EUVL C 131, 13.6.2007, s. 14.[6] EYVL L 253, 11.10.1993, s. 1, asetus sellaisena kuin se on viimeksi muutettuna asetuksella (EY) N:o 214/2007 (EUVL L 62, 1.3.2007, s. 6).